open-index/open-wikipedia-markdown huggingface dataset:
İradə Aşumova

**İradə Aşumova** (Irada Ashumova) (s. 25. helmikuuta 1958 Baku) on azerbaidžanilainen pistooliampuja.

Aşumova on saavuttanut olympialaisissa pronssia 25 m urheilupistoolilla Ateenassa 2004 tuloksella 687,3 (588+99,3), häviten hopean 0,5 pisteellä ja kullan 0,9 pisteellä vaikka hän johti kilpailua peruskilpailun jälkeen. Aşumova osallistui myös 10 m ilmapistoolin kilpailuun ja sijoittui kahdeksanneksi tuloksella 481,4 (386+95,4), vaikka hän oli peruskilpailun jälkeen toinen.

MM-kilpailuissa Aşumova on saavuttanut 25 m urheilupistoolissa kaksi hopeaa Barcelonassa 1998 ja Lahdessa 2002.

## Lähteet
*Profiili ISSF Newsissä
*ISSF:n tietokanta 

## Viitteet
Macaon pataca

**Macaon pataca** (; ) on Kiinan kansantasavallan erityishallintoalueen Macaon virallinen rahayksikkö. Sen koodi on **MOP**. Yksi pataca jakaantuu 100 avoon. Patacan arvo on sidottu Hongkongin dollariin suhteessa 1 dollari = 1,03 patacaa. Hongkongin dollarin arvo on taas sidottu Yhdysvaltain dollariin. 

## Kolikot
* 10 avoa
* 20 avoa
* 50 avoa
* 1 pataca
* 2 patacaa (harvoin käytetty)
* 5 patacaa
* 10 patacaa (harvoin käytetty)


File:10 Avos 1968 Macao.jpg|10 avoa, 1968
File:50 Avos 1978 Macao.jpg|50 avoa, 1978
File:Macau-1Pataca-1952.jpg|1 pataca, 1952
File:Macau-5Patacas-1971.jpg|5 patacaa, 1971


File:10 Avos 1988 Macao.jpg|10 avoa, 1988
File:20 Avos 1982 Macao.jpg|20 avoa, 1982
File:50 Avos 1982 Macao.jpg|50 avoa, 1982


File:10 Avos 2007 Macao.jpg|10 avoa, 2007
File:50 Avos 1993 Macao.jpg|50 avoa, 1993
File:1 Pataca 2007 Macao.jpg|1 pataca, 2007
File:5 Pataca 2007 Macao.jpg|5 patacaa, 2007


## Setelit
* 10 patacaa 
* 20 patacaa 
* 50 patacaa 
* 100 patacaa 
* 500 patacaa 
* 1000 patacaa

## Lähteet

## Aiheesta muualla
* Macaon keskuspankin sivut
Periodi 1986–1990

**Periodi 1986–1990** on suomalaisen Ilona-yhtyeen kokoelmalevy. Se julkaistiin vuonna 2006. Kokoelma sisältää parhaat kappaleet yhtyeen kolmelta albumilta, parilta singleltä sekä bonuksena kolme kappaletta kitaristi/laulaja Toni Lähteenmäen sooloalbumilta *[[Haaveilen]]*.

## Kappaleet
#Se kävin muhun käsiks
#Leo (saat myös pullaa)
#Anna tukan valuu vaan
#Rottinkihetekka
#Kesäpano
#Tää se päivä on
#Luostarilupaus
#Opettaja ja lapset kaupungissa
#Pojat
#Kitaraasi rakastan
#Kello käy
#Tuhma poika
#En sua saanutkaan
#Näkemiin
#Saako olla
#Haaveilen
#Häälaulu
#Sademies
Zimbabwen presidentinvaalit 2008

**Zimbabwen vuoden 2008 presidentinvaalit** järjestettiin 29. maaliskuuta 2008. Samalla järjestettiin myös parlamenttivaalit. Kolme tärkeintä presidenttiehdokasta olivat ZANU-PF-puolueen Robert Mugabe, MDC:n Morgan Tsvangirai ja sitoutumaton Simba Makoni. Vaalien odotettiin haastavan istuvan presidentti Mugaben ensimmäistä kertaa vuosiin, sillä maan taloudellinen tilanne oli erittäin heikko. Mugaben vastustajat kuitenkin kritisoivat vaalijärjestelyjä ja hallitusta syytettiin vaalivilpistä. Myös Human Rights Watch totesi vaalien olevan todennäköisesti epärehelliset.

Vaalien tuloksista oli puolueiden kesken kiistaa. MDC kritisoi asiaa ja vaati oikeuden selvitystä tulosten julkaisemiseksi ja toimeenpanemiseksi. Tsvangirain arvioitiin saaneen eniten ääniä ensimmäisellä kierroksella, muttei riittävää yli 50 prosentin enemmistöä. Tämä tarkoitti käytännössä toisen vaalikierroksen järjestämistä. MDC kuitenkin kiisti tulokset ja väitti ehdokkaansa saaneen yli puolet äänistä ensimmäisellä kierroksella. Puolue myös kieltäytyi osallistumasta toiselle kierrokselle. ZANU-PF totesi Mugaben tarvittaessa osallistuvan toiselle kierrokselle, mutta syytti MDC-puoluetta Mugaben äänimäärän laittomasta sormeilusta ja vaati äänten uudelleenlaskentaa.

2. toukokuuta uudelleenlaskennan tulokset valmistuivat. Laskennan mukaan opposition Morgan Tsvangirai olisi saanut 47,9&nbsp;% äänistä ja Mugabe 43,2&nbsp;%. Simba Makoni sai 8,3&nbsp;% äänistä.

Vaalien toinen kierros järjestettiin 27. kesäkuuta. Tsvangirai vetäytyi ehdokkuudesta ennen toista kierrosta lisääntyneen Mugaben hallinnon harjoittaman väkivallan vuoksi. Toisella kierroksella Mugabe sai 29. kesäkuuta julkaistun virallisen ilmoituksen mukaan 2 150 269 ääntä (85,5 % äänistä) ja Tsvangirai 233 000 ääntä (8,5 % äänistä). Mugabe vannoi virkavalansa illalla 29. kesäkuuta.

## Lähteet
Dylan Fergus

**Dylan Fergus** (s. 4. tammikuuta 1980) on yhdysvaltalainen näyttelijä. Hän esittää Noah Bennettin roolin televisiosarjassa *[[Passions]]*. Hänet on lisäksi nähty esimerkiksi sarjassa *[[All My Children]]* ja elokuvassa *HellBent* (2004). 

## Aiheesta muualla
*
Johann Löwenthal

**Johann Jacob (János Jakab) Löwenthal** (15. heinäkuuta 1810 – 24. heinäkuuta 1876, Englanti) oli unkarilainen shakkimestari.

Löwenthal syntyi Budapestissa ja opiskeli opintonsa siellä. Hänet häädettiin Unkarista, jonka seurauksena hän muutti Yhdysvaltoihin vuonna 1849. 1851 hän muutti Lontooseen asumaan.

Manchesterin turnauksessa 1857 Löwenthal voitti Adolf Anderssenin ja tuli ensimmäiseksi.

Vierailullaan New Orleansissa hän pelasi nuorta Paul Morphya vastaan häviten jokaisen kolmesta pelistään. Hän pelasi Morphyn kanssa uudestaan Lontoossa vuonna 1858. Muutama päivä Morphylle kärsityn tappion jälkeen Löwenthal voitti Britannian shakkikongressin järjestämän turnauksen Birminghamissa.

Löwenthal julkaisi myös useita shakkikirjoja ja toimi shakkilehden toimittajana.

Löwenthal sairastui kuusikymmenvuotiaana, ja kuoli 66 vuoden iässä 24. heinäkuuta.

## Aiheesta muualla
*
Sari Marjamäki

**Sari Marjamäki** (o.s. **Fisk**, s. 17. joulukuuta 1971 Pori) on suomalainen jääkiekkoilija, pelipaikaltaan hyökkääjä. Hän pelasi urallaan 217 maaottelua ja oli mukana voittamassa Suomen naisten ensimmäistä jääkiekon olympiamitalia.

Sari Fisk on yksi neljästä suomalaisnaisesta, jotka olivat mukana jokaisessa kolmesta ensimmäisestä Suomen naisjääkiekkoilijoiden olympiajoukkueesta. Naganon 1998 olympialaisissa Suomi sai pronssia mutta jäi kaksissa seuraavissa kisoissa neljänneksi.

MM-kilpailuissa Fisk on pelannut kahdeksan kertaa ja saavuttanut kuusi MM-pronssia. Sittemmin lakkautettuja EM-kilpailuja järjestettiin viisi kertaa, ja Fisk oli mukana jokaisella kerralla saavuttaen neljä EM-kultaa ja yhden EM-pronssin. Hänen maajoukkueuransa päättyi Torinon 2006 olympialaisiin, joissa hän oli Suomen joukkueen kapteeni.

Kotimaassaan Fisk edusti Porin Ässiä, Tampereen Ilvestä ja Espoo Bluesia. Hän voitti neljä Suomen mestaruutta Bluesin riveissä vuosina 2003, 2004, 2005 ja 2007.

Fiskin puoliso on jääkiekkovalmentaja Lauri Marjamäki.

## Lähteet

* 
* 
*Marjamäen tiedot Jääkiekkomuseon sivuilla.

### Viitteet
Howard Staunton

**Howard Staunton** (huhtikuu 1810 – 22. kesäkuuta 1874) oli englantilainen shakkimestari. Hän oli myös shakkikolumnisti, -kirjailija sekä Shakespearen tutkija. Hän antoi nimensä Staunton-tyylisille nappuloille, jotka ovat nykyään käytössä lähes kaikkialla, muun muassa FIDEn virallisina nappuloina.

## Katso myös
*Stauntonin gambiitti
*Staunton-tyyppiset shakkinappulat

## Aiheesta muualla
*
Susan George

**Susan Melody George** (s. 26. heinäkuuta 1950 Lontoo) on englantilainen näyttelijä ja tuottaja. Hän on näytellyt muun muassa Dustin Hoffmanin kanssa elokuvassa *[[Olkikoirat]]* (*Straw Dogs*) vuodelta 1971 ja Peter Fondan kanssa elokuvassa *[[Hurja Larry, tuhma Mary]]* (*Dirty Mary, Crazy Larry*) vuodelta 1974. George on ollut naimisissa näyttelijä Simon MacCorkindalen kanssa vuodesta 1984.

## Filmografia

### Elokuvat
* *[[Cup Fever]]* (1965)
* *[[Miljardin dollarin aivot]]* (*Billion Dollar Brain*, 1967)
* *[[The Sorcerers]]* (1967)
* *[[Paljastavat valokuvat]]* (*The Strange Affair*, 1968)
* *[[Up the Junction]]* (1968)
* *[[All Neat in Black Stockings]]* (1968)
* *[[Peilisota]]* (*The Looking Glass War*, 1969)
* *[[Raju romanssi]]* (*Twinky*, 1969)
* *[[Spring and Port Wine]]* (1970)
* *[[Die Screaming Marianne]]* (*Die Screaming, Marianne*, 1970)
* *[[Olkikoirat]]* (*Straw Dogs*, 1971)
* *[[Pelko (vuoden 1971 elokuva)|Pelko]]* (*Fright*, 1971)
* *[[Lännen karhukopla]]* (*La banda J.S.: Cronaca criminale del Far West*, 1972)
* *[[Hurja Larry, tuhma Mary]]* (*Dirty Mary, Crazy Larry*, 1974)
* *[[Tehtävä Monte Carlossa]]* (*Mission: Monte Carlo*, 1974)
* *[[Syksyn tultua]]* (*Out of Season*, 1975)
* *[[Mandingo]]* (1975)
* *[[Pakorauta (vuoden 1976 elokuva)|Pakorauta]]* (*A Small Town in Texas*, 1976)
* *[[Pääteasema (vuoden 1978 elokuva)|Pääteasema]]* (*Tomorrow Never Comes*, 1977)
* *[[Tintorera]]* (1977)
* *[[Texas palaa yöllä]]* (*Kiss My Grits*, 1980)
* *[[Enter the Ninja]]* (1981)
* *[[The House Where Evil Dwells]]* (1982)
* *[[Venom – Musta Mamba]]* (*Venom*, 1982)
* *[[Kaksoisagentti (vuoden 1983 elokuva)|Kaksoisagentti]]* (*The Jigsaw Man*, 1983)
* *[[Valkoinen ori (vuoden 1986 elokuva)|Valkoinen ori]]* (*Lightning, the White Stallion*, 1986)
* *[[Djavolji raj]]* (1989)

### Televisio
**Swallows and Amazons* (1963)
**Weavers Green* (1966)
**Dracula* (1968)
**Dr. Jekyll and Mr. Hyde* (1973)
**Tales of the Unexpected* (1979)
**Tales of the Unexpected* (1980)
**Czech Mate* (1984)
**Pajama Tops* (1984)
**Jack the Ripper* (1988)
**Stay Lucky* (1989)
**The Castle of Adventure* (1990)
**Cluedo* (1990)
**The House that Mary Bought* (1995)
**EastEnders* (2001)

## Aiheesta muualla

* 
*
Hanna Kuoppala

**Hanna Kuoppala** (s. 12. syyskuuta 1975 Pietarsaari) on suomalainen jääkiekkoilija, pelipaikaltaan puolustaja.

Kuoppala pelasi Suomen naisten jääkiekkomaajoukkueessa 87 maaottelua, joissa hän sai yhden syöttöpisteen ja 108 jäähyminuuttia. Hän osallistui Torinon 2006 olympialaisiin sekä vuosien 2001 ja 2004 MM-kilpailuihin. Olympialaisissa hän 179-senttisenä ja 79-kiloisena oli Suomen naiskiekkoilijoiden kookkain pelaaja. MM-kisoissa 2004 hän voitti uransa ainoan arvokisamitalin, pronssin.

Kotimaassaan Kuoppala on voittanut Espoo Bluesin riveissä seitsemän Suomen mestaruutta vuosina 2000–2005 ja 2007 sekä saavuttanut kaksi SM-pronssia. Aiemmin hän on edustanut Vaasan Sportia ja kuopiolaista KalPaa.

## Lähteet

* 
* 
* 
* 

### Viitteet
Viktoryja Tšaika

**Viktoryja Uladzimirauna Tšaika** (; s. 26. joulukuuta 1980 Marhanets) on valkovenäläinen pistooliampuja.

Viktoryja Tšaika on menestynyt hyvin MM-kilpailuissa. Tyttöjen sarjassa Barcelonassa 1998 hän voitti tyttöjen maailmanmestaruuden 10 m ilmapistoolilla, sekä joukkuehopeaa samassa lajissa ja 25 m urheilupistoolissa.

Tšaika ampui Lahdessa 2002 joukkuehopeaa 10 m ilmapistoolissa. Neljän vuoden päästä Zagrebissa hän saavutti pronssia ja joukkuehopeaa samassa lajissa. Münchenenin vuoden 2010 kilpailuissa Tšaika voitti pronssia.

Olympialaisiin Tšaika on osallistunut kolmesti. Parhaimmillaan hän on sijoittunut neljänneksi 10 metrin ilmapistoolissa Pekingissä 2008.

## Olympialaiset

## Lähteet
*
*
*
Terhi Mertanen

**Terhi Mertanen** (s. 4. huhtikuuta 1981 Joensuu) on suomalainen jääkiekkoilija, pelipaikaltaan puolustaja. Hän edustaa sveitsiläistä ZSC Lions Zürichiä.

Mertanen on edustanut Suomen naisten jääkiekkomaajoukkuetta kolmissa olympialaisissa (Salt Lake City 2002, Torino 2006, Vancouver 2010) sekä neljissä MM-kilpailuissa. Hän on saanut pronssia Vancouverin olympialaisissa 2010 sekä MM-kilpailuissa 2004 ja 2011. Ennen Vancouverin kisoja hän oli pelannut 135 maaottelua, joissa hän oli tehnyt 11 maalia ja antanut 19 maalisyöttöä.

Kotimaassaan Mertanen on edustanut Joensuun Kiekko-Karhuja, kuopiolaista KalPaa, Espoo Bluesia ja Oulun Kärppiä. Bluesin riveissä hän voitti Suomen mestaruuden vuosina 2002 ja 2009.

## Lähteet

* 
* 
* 
### Viitteet
Zhang Qiujian

**Zhang Qiujian** (; ehkä noin 430–490) oli kiinalainen matemaatikko, joka kirjoitti teoksen *Zhang Qiujian suanjing* (’Zhang Qiujianin matemaattinen ohjekirja’) noin vuosina 468–486. Kolmeen lukuun jaetussa kirjassa Zhang Qiujian esittelee matemaattisia ongelmia ja esittää kullekin ratkaisun sekä useissa tehtävissä hän esittelee ratkaisuna käytettyä metodia. Kirjassaan hän esittelee yhteensä 92 ongelmaa, jotka jakaantuvat luvuttain seuraavasti: ensimmäisessä luvussa 32 kappaletta, toisessa 22 kappaletta ja kolmannessa 38 kappaletta. Ongelmat ovat matematiikan eri aloilta, niin aritmetiikasta kuin geometriastakin. Muita teoksia Zhang Qiujianilta ei tiedetä, eikä hänestä itsestäänkään tiedetä juuri muuta.

Vuonna 656 Li Chunfengin muokattua Zhang Qiujianin teosta, siitä tuli osa Kiinan keisarillisia matematiikan kokeita ja yksi *[[Kymmenen matemaattista klassikkoa|Kymmenestä matemaattisesta klassikosta]]*.

## Lähteet
Thomas Barnes

**Thomas Wilson Barnes** (1825 – 20. elokuuta 1874) oli englantilainen shakkimestari. Hän oli johtava brittiläinen shakinpelaaja vuonna 1858, kun Paul Morphy vieraili Englannissa. Barnes suoriutui kaikista pelaajista parhaiten Morphya vastaan Morphyn lyhyen visiitin aikana.

Espanjalaisen pelin Barnesin muunnelma 1.e4 e5 2.Rf3 Rc6 3. Lb5 g6, joka tunnetaan myös Smyslovin muunnelmana, on nimetty hänen mukaansa. Barnesin puolustus, 1.e4 f6, sekä Barnesin avaus, 1.f3, kantavat myös hänen nimeään.

## Aiheesta muualla
*
Saija Tarkki

**Saija Tarkki** (o.s. **Sirviö**, s. 29. joulukuuta 1982 Oulu) on suomalainen uransa lopettanut jääkiekkoilija. Hän pelasi alkuun puolustajana, mutta sittemmin hyökkääjänä.

Tarkki edusti Suomen naisten jääkiekkomaajoukkuetta neljissä olympialaisissa (Salt Lake City 2002, Torino 2006, Vancouver 2010, Sotši 2014) sekä kahdeksan kertaa MM-kilpailuissa. Vuosina 2004, 2008 ja 2009 hän saavutti MM-pronssia.  Vancouverissa 2010 hän saavutti olympiapronssia.

Kotimaassa Tarkki edusti Oulun Kärppiä, jossa hän pelasi peräti 21 kauden aikana, yhteensä 309 pääsarjaottelua tehden niissä 404 tehopistettä  , ja saavutti pelaamiensa kausien aikana useita SM-mitaleja. Vuonna 2012 hän voitti ensimmäisen Suomen mestaruutensa, ja seuraavat vuosina 2017 ja 2018. 

Maaliskuussa 2019 Tarkki ilmoitti lopettavansa uransa kauden päätteeksi.

Tarkki avioitui jääkiekkomaalivahti Tuomas Tarkin kanssa kesällä 2010. Tuomas Tarkki siirtyi valmennustehtäviin Oulun Kärppiin.

Syksyllä 2024 Kärpät ilmoitti jäädyttävänsä Saija Tarkin pelinnumeron 20 koko seurassa. Jäädytysseremonia järjestettiin naisten liigaottelun Kärpät-Ilves yhteydessä, 23.11.2024, ja juhlallisuuksia jatkettiin myöhemmin samana päivänä pelattavassa miesten SM-liigaottelussa.

## Lähteet
* Kulju, Mika. *Kärpät - Pohjoisen kiekkoihme*. Gummerus, Jyväskylä, 2003. 1. painos. .
* 
* 

### Viitteet
Satu Auno

**Satu Auno** (o.s. **Hoikkala**, s. 14. tammikuuta 1980 Vantaa) on entinen suomalainen jääkiekkoilija, joka pelasi hyökkääjänä.

Satu Auno, silloiselta nimeltään Hoikkala, edusti Suomen naisten jääkiekkomaajoukkuetta kaksissa olympialaisissa (Salt Lake City 2002, Torino 2006) sekä kolmasti MM-kilpailuissa. Vuonna 2004 hän saavutti MM-pronssia. Kaikkiaan hän pelasi 92 maaottelua.

Kotimaassaan Auno edusti Oulun Kärppiä ja saavutti useita SM-mitaleja mutta ei Suomen mestaruutta.

## Lähteet

* 
* 
*
Marja-Helena Pälvilä

**Marja-Helena Pälvilä** (s. 4. maaliskuuta 1970 Oulu) on suomalainen jääkiekkoilija, joka on pelannut sekä puolustajana että hyökkääjänä.

Pälvilä on yksi neljästä suomalaisnaisesta, jotka olivat mukana kolmessa ensimmäisessä Suomen naisjääkiekkoilijoiden olympiajoukkueessa. Naganon 1998 olympialaisissa, joissa Pälvilä pelasi puolustajana, Suomi sai pronssia. Kaksissa seuraavissa kisoissa Suomi jäi neljänneksi ja Pälvilä kuului joukkueen hyökkääjistöön. MM-kilpailuissa Pälvilä on pelannut kolme kertaa ja EM-kilpailuissa kerran. Kaikkiaan hän on saavuttanut neljä arvokisapronssia ja pelannut 97 maaottelua.

Kotimaassaan Pälvilä on edustanut Joensuun Kiekko-Poikia, Kerava Shakersia, Oulun Kärppiä ja Espoo Bluesia. Hän on voittanut Suomen mestaruuden Shakersin riveissä vuonna 1994 ja Bluesin joukkueessa vuonna 2002. Hänen isosiskonsa Anna-Liisa Pälvilä on myös jääkiekon Suomen mestari ja maajoukkuepelaaja.

## Lähteet

* 
* 
*
Arkhimedes (Kuun kraatteri)

**Arkhimedes** on antiikin ajan kreikkalaisen fyysikon ja matemaatikon mukaan nimetty suuri jähmettyneen laavan täyttämä kraatteri Kuussa itäisessä Mare Imbriumissa. Läpimitta 83 km, syvyys 2,1 km. Kraatterin koordinaatit ovat 29,7° N, 4,0° W.

Kraatteri on tasapohjainen, siihen virrannut basalttilaava on täyttänyt sen sisustan niin, ettei kraatterin keskushuippua näy. Neuvostoliiton kuuluotain Luna 2 iskeytyi Arkhimedeksen ja Aristillus-kraatterin väliin vuonna 1959. Melko lähellä Arkhimedesta on myös Autolykos-kraatteri.

## Lähteet

## Aiheesta muualla
Papukaijapeippo

**Papukaijapeippo** (*Pseudonestor xanthophrys*) on äärimmäisen uhanalainen Mauin saarella Havaijilla elävä varpuslintu.

Kooltaan papukaijapeippo on noin 14&nbsp;cm. Koiras on vatsastaan keltainen ja selkä on oliivinvihreä. Päässä on keltainen silmäkulmajuova. Linnun nokka on suurikokoinen ja muistuttaa papukaijojen nokkaa. Nokan yläosa on tumma ja alaosa vaaleanpunainen. Naaras on väriltään vaatimattomampi. Lajin laulu koostuu vihellyksistä .

Papukaijapeipon elinympäristöä ovat metsät 1&nbsp;200–2&nbsp;100 metrin korkeudessa. Laji syö lähinnä puita ja hedelmiä kaivavien kovakuoriaisten toukkia. Linnut saavat yleensä ainoastaan yhden poikasen pesimisaikana. Papukaijapeippokannan kooksi arvioidaan noin 500 yksilöä. Suurimmat lajiin kohdistuvat uhkat ovat metsien kaataminen sekä hyttysten levittämä veritauti. Lisäksi papukaijapeipot joutuvat kilpailemaan saarelle saapuneiden lintulajien kanssa.

## Lähteet
Beatrice Lillie

**Beatrice Lillie** (alk. **Constance Sylvia Gladys Munston**, s. 29. toukokuuta 1894 Toronto, Kanada – 20. tammikuuta 1989 Henley-on-Thames, Iso-Britannia) oli kanadalainen näyttelijä. Hän esiintyi uransa aikana ainoastaan seitsemässä elokuvassa. Menestynein näistä oli viidellä Oscarilla palkittu *[[Maailman ympäri 80 päivässä (vuoden 1956 elokuva)|Maailman ympäri 80 päivässä]]* (1956). Beatrice Lillie esiintyi urallaan paljon viihdeohjelmissa. Hänellä on tähti Hollywood Walk of Famella.

## Yksityiselämä
Beatrice Lillie oli naimisissa Sir Robert Peelin kanssa vuodesta 1920 tämän kuolemaan vuoteen 1934 saakka. Heillä on yksi poika.

Hän kuoli Alzheimerin tautiin 94-vuotiaana.

## Aiheesta muualla

*
Anna-Liisa Pälvilä

**Anna-Liisa Pälvilä** (s. 18. elokuuta 1968) on suomalainen jääkiekkoilija.

Pälvilä pelasi kuusi maaottelua Suomen naisten jääkiekkomaajoukkueessa. Kotimaassaan hän voitti Suomen mestaruuden Kerava Shakersin joukkueessa vuosina 1994 ja 1995 sekä Espoo Bluesin riveissä vuonna 2001. Hänen pikkusiskonsa Marja-Helena Pälvilä on jääkiekon olympiamitalisti.

## Lähteet
* 
*
Shine a Light (elokuva)

**Shine a Light** on vuonna 2008 julkaistu Martin Scorsesen ohjaama musiikkidokumentti The Rolling Stonesista. Se perustuu yhtyeen kahteen esiintymiseen New Yorkin Beacon-teatterissa vuonna 2006. Elokuva on saanut nimensä Rolling Stonesin samannimisestä laulusta.

## Kappaleet

Suurin osa esityksistä on peräisin jälkimmäisestä konsertista. Laulut ovat Mick Jaggerin ja Keith Richardsin kirjoittamia ellei toisin mainita. 

# ”Jumpin’ Jack Flash”
# ”Shattered”
# ”She Was Hot”
# ”All Down the Line”
# ”Loving Cup” – *vierailijana [[Jack White]]*
# ”As Tears Go By” (Jagger/Richards/Oldham)
# ”Some Girls”
# ”Just My Imagination” (Norman Whitfield/Barrett Strong)
# ”Far Away Eyes”
# ”Champagne & Reefer” (Muddy Waters) – *vierailijana [[Buddy Guy]]*
# ”Tumbling Dice”
# * *Muusikkoesittelyt*
# ”You Got the Silver” – *laulu:  [[Keith Richards]]*
# ”Connection” – *laulu: Keith Richards*
# ”Sympathy for the Devil”
# ”Live with Me” – *vierailijana [[Christina Aguilera]]*
# ”Start Me Up”
# ”Brown Sugar”
# ”(I Can’t Get No) Satisfaction”
# ”Shine a Light”

## Tuotanto
Martin Scorsese ja pääkuvaaja Robert Richardson sijoittivat Beacon-teatteriin lukuisia perinteisiä 35 millimetrin filmikameroita kuvaajineen, vaikka jo tuolloin tällaiset tuotannot tehtiin yleensä kevyemmällä digikalustolla. Filmimateriaalia kuvattiin noin 160 tuntia, josta leikkaaja David Tedeschi karsi ohjaajan kanssa olennaiset kohdat lopulliseen versioon.

*Uuden Suomen* Mikko Piela kirjoitti, ettei lopputuloksessa ole Scorsesella mitään hävettävää lajityypin legendaan D. A. Pennebakeriin verrattuna. Konserttikuvien väliin taidokkaasti leikatut vanhat dokumenttifilmit lähentävät Pielan mielestä yhtyeen jäseniä myös ihmisinä katsojaan.

## Lähteet

## Aiheesta muualla
*
Daniel Harrwitz

**Daniel Harrwitz** (29. huhtikuuta 1823 – 9. tammikuuta 1884) oli saksalainen shakkimestari.

Harrwitz syntyi Breslaussa, Preussissa. Hänen maineensa shakinpelaajana kasvoi hänen pelatessaan Pariisissa. Hän oli etevä varsinkin sokkoshakissa

## Aiheesta muualla
*
Anderssenin avaus

**Anderssenin avaus** on shakkiavaus, joka alkaa siirrolla
:1.a3.

Se on saanut nimensä shakin epävirallisen maailmanmestarin, Adolf Anderssenin, mukaan. Anderssen pelasi sitä kolme kertaa Paul Morphya vastaan heidän ottelussaan vuonna 1858. Anderssen uskoi saavansa paremman aseman, jos Morphy jatkaisi 1...e5 jatkossa 2.c4. Hän myös halusi välttää tunnettuja avauksia, joiden teoriaa Morphy osasi hyvin.

Siirto ei ota otetta keskustasta, vaan onkin oikeastaan odotussiirto. Anderssenin avaus on epätavallinen avaus ja sijoittuu ECO-koodistolla sijalle A00. Se transponoituu usein muihin avauksiin, kuten käänteiseen sisilialaiseen jatkolla 1...e5 2.c4, jolloin valkea pelaa sisilialaista puolustusta, mutta tempon voitolla.

## Muunnelmia
* **Puolalainen gambiitti**: 1.a3 a5 2.b4
* **Creepy Crawly -muodostelma**: 1.a3 e5 2.h3 d5
* **Andersspike**: 1.a3 g6 2.g4

## Lähteet
Grimaldi (Kuun kraatteri)

**Grimaldi** on suuri kraatteri Kuun länsireunalla. Sijaintinsa vuoksi se näyttää Maasta katsottuna hyvin soikealta. Kraatterin reunavalli on hyvin kulunut. Kraatterin sisus on muinaisen laavan täyttämä, tasainen ja hyvin tumma. Kraatterin sisimmän vallin läpimitta on 173,49 kilometriä, koko kraatterin läpimitta 222 kilometriä. Jotkut reunahuiput nousevat kahden kilometrin korkeuteen. Kraatterin syvyys on 2,7 kilometriä. Kraatteri sijaitsee koordinaateissa 5,2° S, 68,6° W.

Grimaldista kaakkoon on halkeamaverkosto *Rimae Grimaldi* ja luoteeseen *Rimae Riccioli*. Ne ovat niin sanottuja ”rillejä”, nopeasti virranneen laavan synnyttämiä romahtaneita laavatunneleita.

Grimaldi tunnetaan yhtenä niistä kraattereista, joissa väitetään nähdyn tavallista useammin Kuun lyhytkestoisia ilmiöitä eli TLP:itä. Grimaldissa on nähty utuja, outoja värejä ja valonvälähdyksiä. Jopa spektroskoopilla on havaittu kaasun purkautumista alueella.

Kuuta kiertäneiden avaruusluotainten ratamuutosten perusteella Grimaldin alla on havaittu olevan maskoni, massakeskittymä.

Kraatteri on nimetty italialaisen tähtitieteilijän Francesco Maria Grimaldin mukaan.

## Lähteet
Ilkan patsas

**Ilkan patsas** on mukulakivistä rakennettu Matti Visannin suunnittelema monumentti Ilmajoella. Patsas on rakennettu Jaakko Ilkan ja samalla kaikkien nuijasoturien muistomerkiksi vuonna 1924 paikalle, jonne Isonkyrön kirkolla 1597 mestatun Jaakko Ilkan ruumis tuotiin Ilmajoen kirkolle teilattavaksi. Patsaan ympäristö on vanha Ilmajoen emäpitäjän historiallinen keskus. Siellä sijaitsi aiempi Ilmajoen kirkko, joka purettiin Ilmajoen nykyisen kirkon valmistuttua 1766. Vanha hautausmaa on edelleen olemassa Ilkan kentän vieressä. 

Visanti suunnitteli muistomerkin vuosina 1920–1923. Se muistuttaa linnaa ja sen rakennusmateriaali kuvastaa voimaa ja kestävyyttä. Muistomerkin sisällä on huone, muodoltaan pyöreä ja holvikattoinen. Huone on koristeltu mosaiikein. Patsaan neljässä tornissa on paikat merkkitulille. 

Nuijamiesten patsas paljastettiin 5. heinäkuuta 1924. Patsaan vihkimispuheen piti maanviljelysneuvos Edvard Björkenheim ja valtioneuvoston seppeleen patsaalle laskivat ministerit Niilo Liakka ja Jalo Lahdensuo. Professori A. V. Koskimiehen kirjoittaman juhlarunon lausui teatterinjohtaja Otto Al'Antila ja iltapäivän kansanjuhlassa juhlaesitelmän piti kirjailija Jalmari Finne ja juhlapuheen kirjailija Santeri Alkio.

Ilkan patsasta ympäröi *Ilkan kenttä*, johon kuuluu patsaan ohella muun muassa vuonna 1954 paljastettu Kalervo Kallion suunnittelema *Raivaajapatsas* sekä Ilmajoen museo, joka on rakennettu Ilmajoen vanhan puretun kirkon mallin mukaan vuonna 1914. Ilkan kentän välittömässä läheisyydessä, Kyrönjoen rannassa järjestetään Ilmajoen Musiikkijuhlat.

Vuonna 2024 uutisoitiin, että ilmajokelaiset hakevat rahankeräyslupaa patsaan kunnostamiselle.

## Lähteet
Latvian jääpallomaajoukkue

**Latvian jääpallomaajoukkue** edustaa Latviaa jääpallon maajoukkuekilpailuissa. Joukkue osallistui ensimmäistä kertaa MM-kisoihin Kemerovossa 2007, missä se sijoittui B-sarjassa toiseksi Yhdysvaltojen takana. Seuraavana vuonna Moskovan MM-kisoissa se sijoittui B-sarjassa kolmanneksi.

Paras sijoitus joukkueella on vuoden 2015 kisoissa, jolloin se sijoittui seitsemänneksi voitettuaan aikaisemmin samana talvena B-sarjan turnauksen.

## Menestys maailmanmestaruuskilpailuissa

## Jääpallon aiemmat vaiheet Latviassa
Neuvostovallan aikaan 1950-luvulla Latviasta osallistui Neuvostoliiton jääpallon mestaruussarjaan SKA-Riika, joka nousi pääsarjaan vuodeksi 1952, jossa se saavutti hopeaa kaudella 1953. Pian sen jälkeen seura ja seuran jääpalloilu loppuivat.

1970-luvulla Neuvostoliiton jääpallon huippujoukkueessa SKA-Sverdlovsk pelasi latvialaissyntyinen Semen Kovalkov. Hän voitti SKA-Sverdlovskin joukkueessa Neuvostoliiton mestaruuden ja Eurooppa cupin. 

## Lähteet
Julia Child

**Julia Carolyn Child**, o.s. **McWilliams** (15. elokuuta 1912 – 13. elokuuta 2004) oli yhdysvaltalainen kokki. 

Child tuli tunnetuksi useista julkaisemistaan kirjoista ja televisiotyöstään. Eräs menestyssarja oli *The French Chef* (1963–1973), jossa Child perehdytti yhdysvaltalaista yleisöä ranskalaisen keittiön saloihin.

Julia Child syntyi Kalifornian Pasadenassa vuonna 1912.

Sodan aikana hän työskenteli CIA:n edeltäjässä, Office of Strategic Servicesissä konekirjoittajana. Komennuksellaan Aasiassa hän tapasi tulevan miehensä Paulin, ja oppi arvostamaan ruoanlaittoa tuoreista aineksista.

Sodan jälkeen Julia asui miehensä kanssa Pariisissa ja opiskeli Cordon Bleu -kokkikoulussa. Hän opetti ruoanlaittoa kotonaan kahden ranskalaisen ystävänsä kanssa, ja he kirjoittivat kolmistaan keittokirjan, jossa opetettiin ranskalaista keittotaitoa amerikkalaisille.

Child kuului Ranskan Kunnialegioonaan ja sai vuonna 2003 Presidential Medal of Freedomin. Hän kuoli munuaisten vajaatoimintaan 91-vuotiaana.

## Teokset
* 

## Katso myös
* Julie & Julia

## Lähteet
Coral Browne

**Coral Edith Browne** (23. heinäkuuta 1913 Melbourne, Australia – 29. toukokuuta 1991 Los Angeles, Yhdysvallat) oli australialainen näyttelijä, joka näytteli muun muassa elokuvissa *[[Taistelu kullasta]]*, *[[Tapahtuipa Piccadillyllä]]*, *[[Jännittävä tätini]]*, *[[Mrs. Stonen Rooman kevät]]*, *[[Tri Crippen - Ihmispeto?]]*, *[[Villikkotyttö Tahitilla]]*, *[[Kenraalien yö]]*, *[[Harhakuva (elokuva)|Harhakuva]]*, *[[Sisar Georgen surma]]*, *[[Kauhujen teatteri]]*, *[[Kasvot vedessä]]*, *[[Xanadu (elokuva)|Xanadu]]*, *[[Amerikkalainen uneksija]]* ja *[[Ihmelapsi (elokuva)|Ihmelapsi]]*. Browne voitti Saturn Award -palkinnon elokuvasta *Ihmelapsi*.

## Aiheesta muualla
* 
* Coral Brownen verkkosivut
Petra Vaarakallio

**Petra Maria Pauliina Vaarakallio** (s. 17. kesäkuuta 1975 Helsinki) on entinen suomalainen jääkiekkoilija, pelipaikaltaan hyökkääjä. Hän saavutti kahdeksan arvokisamitalia ja on edelleen naisten SM-sarjan kaikkien aikojen pistepörssin kärkikolmikossa. Nuorempana hän pelasi myös ringetteä ja saavutti siinäkin yhden MM-mitalin.

Vaarakallio pelasi Suomen naisten jääkiekkomaajoukkueessa 126 maaottelua. Hän saavutti olympiapronssia Naganossa 1998 ja oli mukana vielä Salt Lake Cityssä 2002, kun Suomi sijoittui neljänneksi. Naganossa naisten jääkiekko oli ensi kertaa olympiaohjelmassa ja Vaarakallio teki lajin olympiahistorian ensimmäisen maalin. MM-kilpailuissa hän pelasi neljästi saavuttaen joka kerta pronssia. EM-kilpailuihin hän osallistui kolmasti saaliinaan kaksi kultaa ja yksi pronssi.

Kotimaassaan Vaarakallio edusti Kiekko-Espoota ja Espoo Bluesia. Hän voitti Suomen mestaruuden seitsemän kertaa vuosina 1999–2005. Hän teki naisten SM-sarjassa yli 600 tehopistettä ja ohitti syksyllä 2005 Marianne Ihalaisen kaikkien aikojen pistepörssin kärjessä mutta on sittemmin menettänyt kärkisijansa pitkäaikaiselle ketjukaverilleen Karoliina Rantamäelle. Kaudella 1994–1995 Vaarakallio pelasi Sveitsissä EHC St. Gallenin joukkueessa ja kaudella 2007–2008 DHC Oberthurgaun joukkueessa.

Vaarakallio pelasi aikanaan myös ringetteä ja saavutti MM-pronssia vuonna 1992. Hän lopetti ringeten pelaamisen saatuaan kuuden kuukauden pelikiellon jäässä maanneen vastustajan potkaisemisesta.

Nykyään hän pelaa salibandya ja edustaa SB-Vantaata.

Petra Vaarakallion serkku Sami Karjalainen on entinen jääkiekon SM-liigapelaaja.

## Lähteet

* 
* 
*
Ruususiipisirkka

**Ruususiipisirkka** (*Bryodemella tuberculata*) on erittäin uhanalainen, kookas heinäsirkkalaji. Suomen lajiston uhanalaisarvioinnissa 2010 se on luokiteltu äärimmäisen uhanalaiseksi (CR).

## Koko ja ulkonäkö
Ruususiipisirkka on kookas heinäsirkkalaji, jonka koiras on 27&ndash;31 mm pitkä naaraan pituuden ollessa noin 33&ndash;39 mm. Sirkan väritys vaihtelee yksilöittäin. Suomalaiset yksilöt ovat lähinnä harmaita, mutta muualta tunnetaan myös sirkkoja, joiden väritys on voimakkaastikin sammaleenvihreän kirjavaa. Takasiivet ovat tyviosastaan voimakkaan ruusunpunaiset, siiven poikki kulkee tumma vyö ja kärkiosa on jokseenkin väritön. Lepäävällä sirkalla takasiivet jäävät kuitenkin kokonaan etusiipien alle piiloon. Etuselässä on matala keskiharjanne, jonka katkaisee kaksi poikittaisuurretta.

## Levinneisyys
Ruususiipisirkan levinneisyys ulottuu Keski-Euroopasta Keski-Aasiaan, mutta Euroopassa se on hävinnyt useista maista. Euroopassa useimmat nykyiset elinpaikat ovat Alppien pohjoisrinteillä jokivarsien sora-alueilla, missä ajoittain esiintyvät tulvat pitävät maaston sopivan avonaisena. Laji esiintyy myös Ruotsin Öölannin alvareilla. Suomessa ruususiipisirkka esiintyy ainoastaan Säkylässä, Puolustusvoimien kovapanosammunta-alueella, missä maasto on paahteista ja avointa kangasta.

## Elinympäristö ja elintavat
Elinpaikaltaan ruususiipisirkka edellyttää avointa maastoa, jossa on korkeintaan matalaa kasvillisuutta. Ruotsissa esiintymät ovat alvareilla eli puuttomilla, kalkkipitoisilla nummilla. Suomen ainoa esiintymä on kovapanosammuntojen avoimena pitämällä, kuivalla harjunrinteellä.  Keski-Euroopassa Alppien pohjoispuolisissa esiintymissä laji säilyy ilmeisesti ainoastaan metapopulaatioiden avulla. Yksittäisillä esiintymispaikoilla sirkat häviävät vähitellen maaston umpeenkasvun ja tavanomaista suurempien tulvien seurauksena, mutta samaan aikaan toisilla paikoilla vuosittaiset tulvat ovat vastaavasti synnyttäneet uusia lajille sopivia, avoimia elinpaikkoja, joille sirkat vähitellen ovat levinneet.

Koiraat liikkuvat elinympäristössään selvästi naaraita enemmän. Keski-Euroopassa on todettu, että vain muutamat naaraat päätyvät elinaikanaan uusille, lajille sopiville elinpaikoille. Tämä naaraiden vähäinen levittäytyminen rajoittaa lajin leviämistä huomattavasti ja tekee ruususiipisirkan esiintymät hyvin haavoittuviksi ympäristön muutoksille. Sirkat osaavat lentää ja etenkin koiraat tuottavat lentäessään pehmeän surisevaa ääntä, naaraatkin joskus. Naaras munii maaperään muutaman senttimetrin syvyyteen useita munaryhmiä, joissa voi olla jopa parikymmentä munaa. Munat talvehtivat.

Suomessa laji on äärimmäisen uhanalainen, Ruotsissa se on vaarantunut. Säkylän populaation kooksi arvioidaan vain 2–20 yksilöä, mutta esiintymispaikalla lajista on löydetty 2000-luvun aikana melko säännöllisesti muutamia yksilöitä. Sirkkoja tavataan kuitenkin vain parillisina vuosina.

## Lähteet

## Aiheesta muualla
* Turun Sanomat (artikkeli 24.01.2005)
* Orthoptera Species File 
* [Biopix](http://www.biopix.com/Photo.asp?PhotoId=34244&Photo=Pink-winged-grasshopper-(Bryodema-tuberculata)) (kuva)
Teresa Palmer

**Teresa Mary Palmer** (s. 26. helmikuuta 1986 Adelaide) on australialainen näyttelijä, malli, käsikirjoittaja ja elokuvatuottaja.

Palmer tuli tunnetuksi vuoden 2006 kauhuelokuvasta *[[Kauna 2]]*. Myöhemmin hän näytteli muun muassa elokuvissa *[[Iltasatuja]]* (2008), *[[Noidan oppipoika (elokuva)|Noidan oppipoika]]* (2010), *[[Warm Bodies]]* (2013) ja *[[Hacksaw Ridge – aseeton sotilas]]* (2016).

## Elämä ja ura
Palmer valmistui Mercedes Collegesta vuonna 2003 ja työskenteli hetken aikaa tavaratalossa ennen näyttelijän uraansa. Alun perin hän halusi ryhtyä toimittajaksi. 

### Ura
Palmer teki ensimmäisen pääroolinsa vuonna 2006 elokuvassa *[[2:37]]*, josta hän sai AFI-palkintoehdokkuuden parhaasta pääosasta. Vuotta aikaisemmin Palmer esiintyi pienessä roolissa elokuvassa *[[Wolf Creek]]*.

## Filmografia

## Lähteet

## Aiheesta muualla
* Teresa Palmer Online
* AskMen
The Hungry Saw

**The Hungry Saw** on  englantilaisen Tindersticks-yhtyeen seitsemäs studioalbumi.

## Kappaleet
#
#
#
#
#
#
#
#
#
#
#
#

## Arvostelut
* Metacritic: 79/100
* Allmusic: 
* Pitchfork: 7.1/10
* Soundi: 

## Lähteet
Patrick Ivuti

**Patrick Ivuti** (s. 30. kesäkuuta 1978) on kenialainen kestävyysjuoksija. Hän voitti vuonna 2007 Chicagon maratonin ajalla 2.11.11 tiukan Jaouad Gharibia vastaan käydyn loppukirikamppailun jälkeen, minkä seurauksena voittaja jouduttiin määrittämään maalikamerakuvan perusteella. Vuonna 2006 Ivuti sijoittui Chicagon maratonilla viidenneksi. Keväällä 2007 hän oli viides Rotterdamin maratonilla ja vuonna 2006 Amsterdamin maratonilla hänen sijoituksensa oli yhdestoista.

Maastojuoksussa Ivuti on saavuttanut hopeaa pitkältä matkalta 1999 Belfastin MM-kisoista ja 2003 Lausannesta. Sydneyn olympialaisissa vuonna 2000 hän oli 10 000 metrillä neljäs.

## Lähteet
Imagi Animation Studios

**Imagi Animation Studios** on hongkongilainen animaatiostudio, joka on erikoistunut tietokoneanimaatioihin.

Yhtiön päästudio sijaitsee Chai Wanissa, Hongkongissa ja sen tuotantorakennus Los Angelesissa. Sillä on myös satelliittitoimisto Tokiossa. Imagi keskityy ensisijaisesti tuottamaan tietokoneanimaatioita elokuviin ja sen ensimmäinen elokuvatuotos oli vuoden 2007 Turtles-elokuvassa.

## Yhtiön tuotantoa

### Elokuvat
* TMNT (*2007*)
*  (*2007*)
* Astro Boy (*2009*)
* Gatchaman (*2010*)
* Tusker (*2011*)

### Televisiosarjat
* Zentrix (*2001*)
* Leijonan elämää (*2004*)

## Aiheesta muualla
* IMDb
HNK Cibalia

**Hrvatski Nogometni Klub Cibalia** on jalkapalloseura Vinkovcin kaupungista Kroatiasta. Joukkue pelaa maan toiseksi korkeimmalla sarjatasolla 2. HNL:ssä. Seura on perustettu vuonna 1919 ja se pelaa kotiottelunsa *Cibalia*-stadionilla. Nimi Cibalia tulee Vinkovcin kaupungin Rooman vallan aikaisesta nimestä.

## Historia
Seura perustettiin vuonna 1919 nimellä *HGŽK Cibalia Vinkovci*. Vuonna 1925 seura yhdistyi *RŠK Sloga* -nimien seuran kanssa. Toisen maailmansodan jälkeen Sloga yhdistyi *OFD Graničarin* kanssa ja muodosti *FK Dynamo Vinkovci* -nimisen seuran. Vasta vuonna 1982 se raivasi tiensä Jugoslavian pääsarjaan, missä se säilyi viiden vuoden ajan. Nykyisen nimensä seura otti käyttöön vuonna 1990. 1990-luvulla joukkue vakiinnutti paikkansa Kroatian sarjan keskikastissa, vaikkakin pelasi kauden 1997/1998 kakkosliigassa. Samaten kauden 2003/2004 päätteeksi putosi kakkosliigaan, ja samalla kaudella sitä rankaistiin kuuden pisteen menetyksellä talousvaikeuksien vuoksi. Seuraavan kauden päätteeksi seura kuitenkin nousi takaisin ykkösliigaan. Vuonna 1999 joukkue pelasi Kroatian Cupin loppuottelussa.

## Lähteet

## Aiheesta muualla
* Virallinen sivu
Mare Orientale

**Mare Orientale** eli **"Itäinen meri"** on pyöreä, suuren pikkuplaneetan iskusta syntynyt kraatterimainen muodostuma Kuussa. Itse tumman alueen läpimitta on 327 km. Monet vuorikehät ympäröivät pyöreätä, tummaa laavatasankoa. Ne ovat syntyneet osin sulan kallion aaltoillessa iskun jälkeen. Näitä ovat sisempi ja ulompi Montes Rook ja kaikkein uloin Montes Cordillera, jonka läpimitta on 930 km. Tästä vielä 500 km ulospäin on törmäyksessä singonnutta kiviainesta. Mereen liittyvien samankeskisten vuorikehien läpimitat ovat 320, 480, 620, 930, 1300 ja 1900 km.

Mare Orientalen syntyajaksi on määritelty Kuun geologiassa ns. nektariaaninen aika joka alkaa Mare Nectarisin synnystä n. 3.92 miljardia vuotta sitten ja päättyy juuri Mare Orientalen syntyyn n.3,84 mrd. vuotta sitten. 

Mare Orientalen keskustan koordinaatit ovat 19.4° S, 92.8° W. Se näkyy hyvin vaikeasti Maasta käsin näkyvän osan itäreunalla ja sen takia se löydettiin vasta 1900-luvulla. Paremmin sitä on havaittu Kuuta tutkineista avaruusluotaimista ja avaruusaluksista.
Nimi "Itäinen meri" juontuu siitä, että Maasta katsottuna sijainti on itään. Koordinaattien länsi johtuu siitä, että IAUssa sovittiin Kuun suunnat niin, että myös Kuussa Aurinko nousee idästä ja laskee länteen, jolloin se pitää yhtä Kuun pinnalla havaitun kanssa.
Harrastajalle Orientale sekä Mare Crisium osoittavat hyvin Kuun libraation.

## Lähteet

## Aiheesta muualla

*LPOD Photo Gallery FILE 56/84
Jaakko Pellinen

**Jaakko Tuomas Pellinen** (s. 18. toukokuuta 1988 Tampere) on suomalainen jääkiekkohyökkääjä.

Pellinen on Ilveksen kasvatti. Hän pelasi ensimmäisen SM-liigaottelunsa kaudella 2006–2007. Kaudella 2007–2008 hän pelasi SM-liigassa kolme, ja kaudella 2008–2009 neljä ottelua ilman tehopisteitä. Kaudella 2009–2010 Pellinen pelasi Ilveksessä jo 42 ottelua tehoin 4+8=12 ja jatkoi seuraavien kahden kauden ajan Ilveksessä, vaikka kävi myös lainalla Mestiksen LeKissä ja SM-liigan Bluesissa.

Kaudet 2012–2014 Pellinen pelasi kokonaan LeKissä.

## Lähteet
* Jaakko Pellinen Jatkoaika.comissa
* 
* 
*
Filosofin käytännöt

**Filosofin käytännöt** on filosofi Sami Pihlströmin vuonna 2001 ilmestynyt kirja, joka käsittelee suomalaisen filosofian historiaa ja nykytilaa pragmatismin näkökulmasta. Pihlström käsittelee teoksessaan myös erityisesti Esa Saarisen ja Pekka Himasen edustamaa ”mediafilosofiaa”. Pihlström väittää, että heidän soveltavan ja osallistuvan filosofian ohjelmansa ovat ongelmallisia, ja että hänen pragmatistinen filosofiakäsityksensä on parempi ja vastuullisempi. Pihlström arvostelee tätä kautta kulttuurin pinnallisuutta ja haluaa muistuttaa sellaisista kysymyksistä, joita ei voida käsitellä sähköisen viestinnän kiireisessä ympäristössä, vaan jotka vaativat rauhallista harkintaa.

## Lähteet

## Aiheesta muualla
* Gylling, Heta: Kaksi tarinaa, yksi kirja – pragmaattinen ja toimiva ratkaisu. *Tieteessä tapahtuu* 8/2001.
* Sihvola, Juha: Uskonnon karikoista mediafilosofian hehkuun. *Helsingin Sanomat* 30.6.2001. (Internet Archive)
José Luis Cuciuffo

**José Luis Cuciuffo** (1. helmikuuta 1961 Córdoba, Argentiina – 11. joulukuuta 2004 Buenos Airesin maakunta, Argentiina) oli argentiinalainen jalkapalloilija. Hän voitti maailmanmestaruuden vuoden 1986 MM-kisoissa. Cuciuffo oli pelipaikaltaan puolustaja.

Cuciuffo, lepinimeltään *El Cuchu*, aloitti uransa vuonna 1980 Chaco For Everissä. Seuraavan vuoden hän pelasi kotikaupunkinsa Talleres de Córdobassa, kunnes siirtyi Vélez Sársfieldiin, jossa hän löi itsensä varsinaisesti läpi jalkapalloilijana. Viiden kauden jälkeen Cuciuffo siirtyi Argentiinan suurseuraan Boca Juniorsiin. Vuosina 1990–1993 hän pelasi Ranskan liigan Nîmes Olympiquessa ja lopetti uransa vuonna 1993 kotikaupungissaan Club Atlético Belgranossa.

Argentiinan jalkapallomaajoukkueessa Cuciuffo pelasi 21 maaottelua vuosina 1985–1989. Hän oli avauskokoonpanossa vuoden 1986 MM-kisojen loppuottelussa, kun Argentiina voitti maailmanmestaruuden.

José Luis Cuciuffo kuoli sairaalassa metsästysonnettomuudessa saamiinsa vammoihin vuonna 2004. Cuciuffoa ammuttiin vatsaan, kun hän oli metsästämässä Buenos Airesin maakunnan eteläosassa.

## Seurat
* 1980 Chaco For Ever
* 1981 Talleres de Córdoba
* 1982–1987 Vélez Sársfield
* 1987–1990 Boca Juniors
* 1990–1993 Nîmes Olympique (Ranska)
* Stade de Reims (Ranska)
* 1993 Club Atlético Belgrano

## Saavutukset
* Maailmanmestaruus 1986
* Etelä-Amerikan supercup 1989

## Lähteet

## Aiheesta muualla
* Find a grave
* Hunting accident claims Cuciuffo
* Sporting heroes
* http://www.bigsoccer.com/forum/archive/index.php/t-310570.html
Danica Patrick

**Danica Patrick** (s. 25. maaliskuuta 1982 Beloit, Wisconsin) on yhdysvaltalainen autourheilija, joka kilpailee tällä hetkellä NASCAR Sprint Cup Series sekä NASCAR Nationwide Series -moottoriurheilusarjoissa. Hänen vanhempansa ovat kotoisin Irlannista. 

## Ura
Patrick nimettiin IndyCar Series -sarjan ja Indianapolis 500 -ajon vuoden tulokkaaksi kaudella 2005. Vuoden 2005 Indianapolis 500 -ajossa Patrick sijoittui neljänneksi ja hänestä tuli ensimmäinen nainen, joka on johtanut Indy 500 -kisaa. Vuoden 2009 Indy 500 -kilpailussa Patrick sijoittui kolmanneksi, ja hänestä tuli kilpailun historian ensimmäinen palkintokorokkeelle yltänyt naiskuljettaja.

Toukokuussa 2006 Patrick julkaisi oman elämäkertansa *Danica: Crossing the Line*. Voitettuaan vuonna 2008 Japanissa, Motegin ovaaliradalla Danicasta tuli ensimmäinen nainen, joka pystyi voittamaan Indy Racing Series -sarjan osakilpailun.

Danicalla on oma vaatemallisto ja viinitila. Hän on toiminut myös Sports Illustratedin uimapukumallina.

Vuonna 2018 hän ilmoitti lopettavan uransa.

## Yksityiselämä
2014 Danica hankki silikoniset rintaimplantit. 2022 hän päätti poistattaa ne.

## Lähteet
Marko Torenius

**Marko Torenius** (s. 10. helmikuuta 1977 Säkylä) on maalivahtivalmentaja, joka työskentelee tällä hetkellä Vancouver Canucksin organisaatiossa. Hän työskenteli aiemmin KHL:ssä Sibir Novosibirskissa sekä Espoo Bluesissa SM-Liigassa 2006–2013 joukkueenjohtajana ja maalivahtivalmentajana. Hän on valmentanut muun muassa Bernd Brückleriä, Iiro Tarkkia, Mikko Koskista ja Riku Heleniusta. Torenius on saavuttanut kaksi kertaa KHL:ssä Gagarin cup mestaruuden sekä kaksi SM-liigahopeaa. 

Torenius on aiemmin valmentanut Ilveksen ja Tapparan juniorijoukkueissa. Pelaajaurallaan hän edusti pääasiassa Tapparaa.

Kesäkuussa 2018 Toreniuksen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.

## Lähteet
Sam Nunn

**Samuel Augustus ”Sam” Nunn, Jr.** (s. 8. syyskuuta 1938) on yhdysvaltalainen lakimies ja demokraattisen puolueen poliitikko. Hän istui Yhdysvaltain senaatin jäsenenä Georgiasta vuosina 1972–1997. 

Sam Nunn varttui keskisen Georgian Perryssä ja opiskeli sitten Georgia Techissä sekä Emory Universityn lakikorkeakoulussa. Hän valmistui lakimieheksi 1962. Hän palveli vuosia rannikkovartiostossa ja lähti politiikkaan vuonna 1968, jolloin hänestä tuli osavaltion parlamentin jäsen. Vuonna 1972 hänet valittiin liittovaltion senaattiin, jossa hän toimi erityisesti ulkopolitiikan ja puolustuspolitiikan kysymyksien parissa, muun muassa senaatin asepalvelukomitean puheenjohtajana vuosina 1987–1995.

Senaattorin uran jälkeen Nunn perusti vuonna 2001 yhdessä Ted Turnerin kanssa aseriisunnan läpinäkyvyyttä edistävän säätiön Nuclear Threat Initiative (NTI), jonka johdossa hän on toiminut. Hän on opettanut Georgia Techissä hänen mukaansa nimetyssä yksikössä *Sam Nunn School of International Affairs*. Hän on istunut Coca-Cola Companyn, Dell-tietokoneyhtiön ja General Electricin hallituksissa.

Vuonna 2012 Sam Nunn ja Richard Lugar olivat heidän kunniakseen perustetun Nuclear
Security Awardin ensimmäiset saajat. Palkintoa jakaa Carnegie-säätiö.

## Lähteet

## Aiheesta muualla
John Tower

**John Goodwin Tower** (29. syyskuuta 1925 – 5. huhtikuuta 1991) oli yhdysvaltalainen republikaanisen puolueen poliitikko. Hän istui senaatin jäsenenä vuosina 1961–1985.   

Tower oli toisen maailmansodan veteraani. Hän kuoli 23 henkeä vaatineessa lento-onnettomuudessa.

## Lähteet
The World Mänkeri Orchestra

**The World Mänkeri Orchestra** on suomalainen kansanmusiikkiyhtye. Se perustettiin vuonna 1984 nimellä **Etnopojat**. Yhtyeen jäsenet käyttävät jo unohduksissa olleita kansansoittimia, esimerkiksi klarinettisoittimiin kuuluvia lirua ja mänkeriä.

## Historia
Yhtyettä pidettiin jo perustamisestaan lähtien nykykansanmusiikin pioneerina, jopa ennen 1990-luvun folk-musiikin suosiota. Se toimi aluksi nimellä Etnopojat ja sen perustajajäsenillä on jazz-tausta. Westerholm ja Penttilä ovat myös taitavia soitinrakentajia ja eritoten Syrjänen on perehtynyt kansanomaisiin klarinettisoittimiin.

Ulkomaanesiintymisiä varten yhtye tuli sittemmin tunnetuksi nimellä The World Mänkeri Orchestra, joka juontuu mänkeri-puupuhaltimesta.

## Ura
Yhtye on edustanut Suomea ja Yleisradiota EBU:n festivaaleissa, konsertoinut ulkomailla sekä esiintynyt monilla kotimaisilla musiikkifestivaaleilla. Musiikissa käytetään paljolti yhtyeen jäsenten itse rakentamia instrumentteja.

## Diskografia ym.
* Lirut ja mänkerit (video, TV1 musiikkitoimitus & Primitiivisen Musiikin Ystävät ry 1987)
* Kalman valssi (Single, Sabrina 1986)
* Urban shepherds (Single, Sabrina 1986)
* Uuniin muurattu emäntä (Single, Sabrina 1989)
* EtnoPojat: Studio Live (LP, CD, Primitiivisen Musiikin Ystävät ry 1989)
* Direct Digital Recording (CD, Primitiivisen Musiikin Ystävät ry 1991)
* Ehtoota! (CD, Primitiivisen Musiikin Ystävät ry 1995)
* EkÉ! (CD, Primitiivisen Musiikin Ystävät ry 1996)
* Thauma (CD, Primitiivisen Musiikin Ystävät ry 1999)
* Inky Joy (CD, Kansanmusiikki-instituutti 2004)
* Valkoista sukua (CD, omakustanne, 2005)
* Mireur (CD, Karkia Mistika Records 2013)
* Polaire (CD, Karkia Mistika Records 2016) feat. Jone Takamäki 

## Lähteet

## Aiheesta muualla
* Etnopojat vuonna 1985 Ylen Elävässä arkistossa
*
Svenska Handelshögskolans Studentkår

**Svenska Handelshögskolans Studentkår** (**SHS**) on Svenska Handelshögskolanin eli Hankenin ylioppilaskunta.

Ylioppilaskunta perustettiin vuonna 1909 nimellä *Kamratföreningen Niord*.

## Aiheesta muualla
*SHS:n kotisivut 
*SHS:n kotisivut 

## Lähteet
Vihtori Viitanen

**Viktor (Vihtori) Viitanen** (synt. **Juhola**, 18. marraskuuta 1863 Eura – 14. joulukuuta 1918 Viipuri) oli suomalainen poliitikko, joka toimi SDP:n kansanedustajana vuosina 1907–1908.

## Elämä
Euran Honkilahden Mannilassa syntyneen Viitasen vanhemmat olivat torppari Vilhelm Juhola (1823−1881) ja Leena Stiina Dahlsten (1826−1899). Puuseppänä työskennellyt Viitanen muutti 1891 Turkuun, jossa hän oli vanginvartijana vuoteen 1897. Tämän jälkeen hän työskenteli vankilan työnjohtajana Kuopiossa ja vuodesta 1904 lähtien Viipurissa. 

Viitanen liittyi Turun työväenyhdistykseen jo 1890-luvun alussa. Viipuriin muutettuaan hän oli yksi Viipurin Työväen Osuuskaupan, Viipurin työväen sanomalehti- ja kirjapaino-osuuskunnan ja Viipurin Työväen Säästöpankin perustajista. Sortovuosien aikana Viitanen vaikutti kaupungissa toimineessa työläisaktivistien ryhmässä, johon hänen ohellaan kuuluivat muun muassa Mimmi Kontulainen ja Kalle Procopé. Vuonna 1905 Viitanen toimi myös Viipurissa ilmestyneen *[[Työ (1904–1918)|Työ]]*-lehden vastaavana toimittajana. Oulun puoluekokouksessa 1906 Viitanen valittiin SDP:n puolueneuvostoon. Kansanedustajaksi hänet valittiin Suomen ensimmäisissä yksikamarisen eduskunnan vaaleissa vuonna 1907. Viitasen ainoaksi jäänyt kansanedustajakausi päättyi jo kesällä 1908 eduskunnan hajottamiseen. Hän oli myös Viipurin kaupunginvaltuuston jäsen.

Vuonna 1914 Viitanen joutui eroamaan työnjohtajan toimestaan poliittisen ilmiannon takia, jonka jälkeen hän työskenteli Papulan kansakoulun vahtimestarina. Sisällissodan alla Viitanen kannatti parlamentaarista linjaa, eikä lähtenyt punaisten toimintaan. Viitanen kuoli pitkään sairastettuaan kotonaan Viipurissa joulukuussa 1918. Hänet on haudattu Ristimäen hautausmaalle.

## Perhe
Viitasen puoliso oli Edla Josefina Rättäri (1864−1944), jonka kanssa hän avioitui vuonna 1891. Pariskunnalla oli neljä lasta. Heidän vanhin poikansa oli Helsingissä ilmestyneen sosialidemokraattisen *[[Työn Valta (Helsinki)|Työn Vallan]]* toimittaja ja filosofian kandidaatti Paavo Viitanen, josta tuli yksi sisällissodan loppuvaiheessa tapahtuneen Viipurin lääninvankilan joukkomurhan uhreista. Viitanen oli piileskellyt lääninvankilassa punakaartin pakko-ottoa. Toinen poika oli äärioikeistolaisessa Lapuan liikkeessä vaikuttanut toimittaja Vilho Viita.

## Lähteet
Etumerkki

**Etumerkki** voi tarkoittaa
* matematiikan etumerkkiä
* nuottikirjoituksessa käytettäviä etumerkkejä